[pic] | COMISIA COMUNITĂŢILOR EUROPENE |

Bruxelles, 10.7.2007

COM(2007) 400 final

2005/0126 (COD)

COMUNICAREA COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziţia comună a Consiliului referitoare la adoptarea unui regulament al Parlamentului European şi al Consiliului privind notificarea şi comunicarea în statele membre a actelor judiciare şi extrajudiciare în materie civilă şi comercială („notificarea şi comunicarea actelor”)

2005/0126 (COD)

COMUNICAREA COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziţia comună a Consiliului referitoare la adoptarea unui regulament al Parlamentului European şi al Consiliului privind notificarea şi comunicarea în statele membre a actelor judiciare şi extrajudiciare în materie civilă şi comercială („notificarea şi comunicarea actelor”)

1. CONTEXT

Data transmiterii propunerii către PE şi Consiliu (document COM(2005) 305 final – 2005/0126 (COD): | 7. 7.2005. |

Data avizului Comitetului Economic şi Social European: | 14. 2.2006. |

Data avizului Parlamentului European, prima lectură: | 4.7.2006. |

Data transmiterii propunerii modificate: | 1.12.2006 |

Data adoptării poziţiei comune: | 28.6.2007 |

2. obiectivul propunerii comisiei

Obiectivul acestui regulament este îmbunătăţirea şi accelerarea suplimentară a transmiterii actelor judiciare şi extrajudiciare în materie civilă şi comercială, în vederea notificării şi comunicării între statele membre, simplificarea aplicării anumitor dispoziţii ale regulamentului şi ameliorarea securităţii juridice pentru solicitant şi pentru destinatar.

3. Observaţii cu privire la poziţia comună

3.1. Observaţii generale

Poziţia comună a Consiliului a fost adoptată în unanimitate. Ea păstrează elementele esenţiale ale propunerii iniţiale a Comisiei (în special modificarea importantă a articolului 11 (cheltuieli)), ţinând seama de schimbările din propunerea modificată.

Principalele modificări din poziţia comună se referă la următoarele aspecte:

- poziţia comună reprezintă o versiune coordonată şi completă a regulamentului, încorporând amendamentele adoptate de Parlamentul European (şi nu doar o simplă modificare a Regulamentului (CE) 1348/2000);

- răspunderea statului pentru acţiunile sau omisiunile în exerciţiul autorităţii de stat („acta iure imperii”) sunt excluse în mod expres din domeniul de aplicare (articolul 1, alineatul (1))

- comitologia: procedura de reglementare cu control, în locul procedurii consultative (articolele 17 şi 18);

- publicarea în Jurnalul Oficial al Uniunii Europene a informaţiilor comunicate de statele membre, cu excepţia adreselor şi a altor coordonate de contact ale autorităţilor de origine şi destinaţie, ale autorităţilor centrale, precum şi cu excepţia zonelor geografice aflate sub jurisdicţia acestora (articolul 23, alineatul (2)).

- o nouă anexă II (informarea destinatarului asupra dreptului său de a refuza să accepte un act)

Alte modificări au un caracter mai formal şi au în vedere ameliorarea clarităţii textului.

Comisia poate accepta poziţia comună care rămâne fidelă obiectivului de a îmbunătăţire şi accelerare a transmiterii, notificării şi comunicării actelor între statele membre, deşi modifică unele aspecte specifice ale propunerii iniţiale a Comisiei, astfel cum a fost ea modificată în urma avizului Parlamentului European.

3.2. Urmarea dată amendamentelor Parlamentului

Toate amendamentele Parlamentului au fost incluse în propunerea modificată a Comisiei şi, de asemenea, în poziţia comună.

4. CONCLUZIE

Comisia acceptă poziţia comună, având în vedere că aceasta include principalele elemente ale propunerii sale iniţiale, precum şi amendamentele Parlamentului, astfel cum sunt încorporate în propunerea sa modificată.